
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,450 στρεμμάτων στη θέση «Βου- 
νάκι» Κοινότητας Αγαλιανής Νομού Μεσσηνίας. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Ηρα¬ 
κλείου (Ν. Αττικής) . 2 

ΑΠΟΦΑΣΕΙΣ 

Τροποποίηση ρυμοτομικού σχεδίου Λαμίας (Βόρειο τμήμα) και συ- 
γκεκριμμένα την δημιουργία οδού που θα συνδέει την οδό Τυμ¬ 
φρηστού με την οδό Κάλβου. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 742 (1) 

Κήρυξη αιναδασωτέας έκτασης 0,450 στρεμμάτων στη θέση «Βουνάκι» 
Κοινότητας Αγαλιανής Νομού Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κλπ» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/11890/8.7.80, β) 182447/3094/24.9.80. 

5. Τη 1015/17.4.91 πρόταση του Δασαρχείου Κυπαρισσίας περί 
κηρύξεως αναδασωτέας, της αναφερομένης στο θέμα έκτασης, αποφα¬ 
σίζουμε: 

Κηρύσσουμε αναδασωτέα, με σκοπό την προστασία για την επαναδη- 
μιουργία της δασικής βλάστησης που καταστράφηκε από παράνομη εκ- 
χέρσωση στις 5.2.91 τη δημόσια δασική έκταση, εμβαδού τετρακοσίων 
πενήντα τετραγωνικών μέτρων που βρίσκεται στη θέση «Βουνάκι» Κοι¬ 
νότητας Αγαλιανής Νομού Μεσσηνίας προσδιορίζεται από τα στοιχεία 
ΑΒΓΔΕΖΗΘΙΚΛΜΝΞΑ και έχει όρια: 

Ανατολικά: Δημόσια δασική έκταση. 

Δυτικά: Δημόσια δασική έκταση. 

Βόρεια: Δημόσια δασική έκταση. 

Νότια: Δημόσια δασική έκταση, φαίνεται στο συνημμένο διάγραμμα 
που αποτελεί αναπόσπαστο μέρος της απόφασης αυτής. 

Προβλέπεται φυσική αναγέννηση της δασικής βλάστησης που κατα- 
_ στράφηκε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 14 Μαΐου 1991 
Ο Νομάρχης 

ΝΙΚΟΛΑΟΣ ΠΑΠΑΔΟΠΟΥΛΟΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Δήμου Ηρακλείου (Ν. 

Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «Περί καθορισμού 
ανωτάτου ορίου συντελεστού δομήσεως κ.λπ» (Α' 56). 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεως εις εμβαδά κατά την εφαρμογή του ν. 880/ 
1979» (Α' 138), όπως τροποποιήθηκε με το από 19.5.1987 π.δ/γμα 
(Δ' 592). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (Α' 154) 
όπως τροποποιήθηκε με το υπ’ αριθ. 367/1987 π.δ/γμα (Α’ 163). 

4. Τις διατάξεις των άρθρων 2,3 και 7 του ν. 1032/1980 «Περί συ- 
στάσεως Υπουργείου Χωροταξίας, Οικισμού και Περιβάλλοντος» (Α' 
57). 

5. Τις διατάξεις της παρ. 1 (εδ. ιδ) του άρθρου 23 του ν. 1558/ 
1985 «Κυβέρνηση και Κυβερνητικά Όργανα» (Α' 137). 

6. Τη 40489/1990 αίτηση της Μαρίας και Χριστούλας Δημητρο- 
πούλου. 

7. Την 53/91 γνωμοδότηση του Κεντρικού Συμβουλίου Χωροτα¬ 
ξίας, Οικισμού και Περιβάλλοντος. 

8. Την 27376/5.3.1991 απόφαση του Υπουργού Περιβάλλοντος, 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος Χωροταξίας 
και Δημοσίων Έργων. 

Άρθρο 1 

1. Εγκρίνεται η πραγματοποίηση μέρους της μεταφοράς του συντε¬ 
λεστή δόμησης που εγκρίθηκε με το από 28.2.1982 π.δ/γμα (Δ’ 221) 
από βαρυνόμενο ακίνητο που βρίσκεται εντός του ρυμοτομικού σχεδίου 
Χαλανδρίου (Ν. Ατικής) και'για το οποίο έχουν εκδοθεί οι 872/1989 
και 874/1989 σχετικοί τίτλοι δικαιώματος μεταφοράς συντελεστή δό¬ 
μησης στο όνομα Χριστούλας Δημητροπούλου και Μαρίας Δημητρο- 
πούλου αντίστοιχα, σε άλλο ακίνητο (ωφελούμενο) που βρίσκεται εντός 
του ρυμοτομικού σχεδίου Ηρακλείου (Ν. Αττικής) επί της οδού Ηρα- 
κλειδών (Ο.Τ. 394), φερόμενο ως ιδιοκτησία Χριστούλας και Μαρίας 
Δημητροπούλου όπως το ωφελούμενο ακίνητο φαίνεται με τα στοιχεία 
ΑΒΓΔΑ στο σχετικό πρωτότυπο διάγραμμα σε κλίμακα 1:200 που θε¬ 


ωρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών και που αντίτυπό του σε φωτοσμίκρυνση δημοσιεύεται με το παρόν 
διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 402,24 τ.μ. που αντιστοιχεί σε 213,309 τ.μ. 
του βαρυνομένου ακινήτου. 

Τα ειδικότερα στοιχεία του ωφελουμένου ακινήτου μετά τη μεταφορά 
του συντελεστή δόμησης είναι τα εξής: 

α) Εμβαδόν οικοπέδου: 1118,70 τ.μ. 

β) Ποσοστό κάλυψης 40%. 

γ) Συντελεστής δόμησης: 1,559. 

δ) Μέγιστο επιτρεπόμενο ύψος του ανεγερθησομένου κτιρίου: είκοσι 
ένα (21) μέτρα. 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100 που θεωρήθηκε 
από τον Προϊστάμενο της Διεύθυνσης Τοπογραφικών Εγαρμογών με 
την 59508/1991 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2. 

Ακυρώνεται ο 872/1989 ονομαστικός τίτλος δικαιώματος μεταφο¬ 
ράς συντελεστή δόμησης. 

Άρθρο 3. 

Εγκρίνεται η έκδοση νέου τίτλου δικαιώματος μεταφοράς συντελεστή 
δόμησης σε αντικατάσταση του 874/1989 τίτλου στο όνομα Μαρίας 
Δημητροπούλου για το υπολειπόμενο και μη χρησιμοποιηθέν εμβαδόν 
86,731 τ.μ. από ορόφους. 

Άρθρο 4. 

Η ισχύς του παρόντος διατάγματος αρχίζει από-τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Ιουνίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΟΝ ΕΡΓΩΝ 

ΣΤΕΦΑΝΟΣ ΜΑΝΟΣ 

ΑΠΟΦΑΣΕΙΣ 

Αριθ. 4244 (3) 

Τροποποίηση ρυμοτομικού σχεδίου Λαμίας (Βόρειο τμήμα) και συγκε- 
κριμμένα την δημιουργία οδού που θα συνδέει την οδό Τυμφρηστού 
με την οδό Κάλβου. 

Ο ΝΟΜΑΡΧΗΣ ΦΘΙΩΤΙΔΟΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους», όπως τροποποιήθηκε και συμπληρώθηκε μετα¬ 
γενέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Το αριθμ. 183/86 Π.Δ. (ΦΕΚ 70Α'/5.6.86) «Αρμοδιότης Νο¬ 


μαρχών». 

5. Τις αριθμ. 20/28.1.91 και 92/29.4.91 αποφάσεωςτου Δημοτι¬ 
κού Συμβουλίου του Δήμου Λαμιέων. 

6. Την αριθ. ΤΠ. 3799/20.5.91 εισήγηση του Τμήματος Πολ/μίας 
και Πολ/κών Εφαρμογών στο ΣΧΟΠ. 

7. Την αριθμ. 66/28.5.91 (πρακτικό 12/91 θέμα 2ον) γνωμοδό¬ 
τηση του ΣΧΟΠ Ν. Φθ/δας, αποφασίζουμε: 

Εγκρίνουμε την τροποποίηση του ρυμοτομικού σχεδίου Λαμίας (Βό¬ 
ρειο τμήμα) και συγκεκριμμένα την δημιουργία οδού που θα συνδέει την 
οδό Τυμφρηστού με την οδό Κάλβου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Λαμία, 4 Ιουνίου 1991 

Ο Νομάρχης 
ΓΕΩΡΓ. ΚΑΛΑΝΤΖΗΣ 














